KHL

pienoiskuva|300px|Kuva KHL:n tähdistöottelusta 2009 Punaiselta torilta
pienoiskuva|300px|KHL:n tähdistöottelu 2009
pienoiskuva|298x298px|Ak Bars Kazan juhlii historian ensimmäistä KHL-mestaruutta keväällä 2009
pienoiskuva|290x290px|Jokerit – Slovan Bratislava marraskuussa 2014

KHL (, , ) on monikansallinen jääkiekon ammattilaisliiga.

KHL korvasi Venäjän superliigan kaudesta 2008–2009 alkaen. Sarjaan osallistuu venäläisten joukkueiden lisäksi joukkueita Kazakstanista, Kiinasta ja Valko-Venäjältä.

Kauden rakenne
Runkosarjan aikana kukin joukkue pelaa neljästi oman divisioonansa joukkueita vastaan ja kahdesti muiden divisioonan joukkueita vastaan, jolloin ottelumääräksi joukkuetta kohti tulee 62. Runkosarjan päätteeksi 8 joukkuetta molemmista konferensseista etenee pudotuspeleihin. Kaksi ensimmäistä paikkaa molemmista konferensseista menee divisioonien voittajille. Divisioonan voittajien paremmuusjärjestys selviää keskinäisten otteluiden perusteella. Sijat 2–8 määritetään myös keskinäisten otteluiden perusteella.

Tällä tavalla 16 joukkuetta saadaan runkosarjan pohjalta ns. paremmuusjärjestykseen. Konferenssin ensimmäinen kohtaa konferenssin kahdeksannen, ja toinen seitsemännen jne. Pudotuspelit pelataan paras seitsemästä -periaatteella. Loppuottelun voittaja palkitaan Gagarin-pokaalilla.New Kontinental Hockey League takes shape, sets rules Viitattu 6.5.2008

Kaudeksi 2018–19 KHL:ään tuli uusi pisteytysjärjestelmä ja tätä on noudatettu kyseisestä kaudesta lähtien. Voitosta joukkue saa 2 sarjapistettä, riippumatta tuleeko voitto varsinaisella peliajalla tai jatkoajalla. Jatkoajan häviäjäjoukkue saa tappiosta yhden pisteen. Tällainen pisteenlasku on käytössä myös esimerkiksi NHL:ssä ja AHL:ssä.

Historia
Perustaminen (2008)
KHL perustettiin vuonna 2008. Kun liiga perustettiin, siinä oli 24 joukkuetta, joista 20 oli otettu Venäjän superliigasta. Lisäksi liigaan otettiin toisen sarjantason voittaja, sekä yksi joukkue Latviasta, Valko-Venäjältä ja Kazakstanista. Joukkueet jaettiin neljään divisioonaan, joiden joukkueet jaettiin edellisten kausien suoritusten perusteella. Ensimmäinen kausi päättyi huhtikuussa 2009. Ak Bars Kazanista tuli ensimmäinen Gagarin Cup -voittaja.

Moskovan joukkueiden yhdistäminen (2010)
Ennen kolmannen KHL-kauden alkamista HK MVD ja Dynamo Moskova yhdistettiin. Joukkueen nimeksi tuli OHK Dinamo Moskova.

 Laajentuminen Keski-Eurooppaan ja Lokomotiv Jaroslavlin lento-onnettomuus (2011–2012) 
Useiden kieltäytymisten jälkeen laajentuminen entisen Neuvostoliiton rajojen ulkopuolelle tapahtui viimein 2011, kun slovakialainen Lev Poprad liittyi KHL:ään. Lev ei kuitenkaan ollut liigassa kuin yhden kauden ajan, kunnes tšekkiläinen joukkue Lev Praha korvasi sen. Joukkue oli samankaltaisesta nimestään huolimatta täysin erillinen organisaatio. Samalla kaudella sarjaan liittyivät slovakialainen Slovan Bratislava ja ukrainalainen Donbass Donetsk.

Neljännen KHL-kauden alkua varjosti Lokomitv Jaroslavlin joukkueen lento-onnettomuus. Lentokone putosi pian nousun jälkeen. Joukkue oli matkalla Minskiin pelaaman kauden avausottelua. Koko joukkue kuoli onnettomuudessa. Kun uutinen onnettomuudesta saapui, avausottelu oli jo käynnissä. Kautta lykättiin viidellä päivällä. Jaroslavl joutui vetäytymään sarjasta, mutta palasi seuraavalle kaudelle.

NHL:n työsulkupelaajat (2012–2013)
Kaudella 2012–2013 otettiin käyttöön Nadežda Cup, joka on turnaus pudotuspeleistä ulosjääneille joukkueille. Voittajajoukkue sai varata ensimmäisenä KHL:n varaustilaisuudessa. 

NHL:n työsulun myötä KHL:ään lisättiin 16. syyskuuta 2012 sääntö, jonka mukaan yksi KHL-joukkue saisi hankkia enintään kolme NHL-pelaajaa, joista vain yksi saisi olla ulkomaalainen.  KHL:ssä pelasi kauden aikana yli 40 NHL-pelaajaa, joista suurin osa oli venäläisiä. Mestariksi kaudella 2012-13 selviytyi Dinamo Moskova.

Lev Praha Gagarin Cup -finaaleihin (2013–2014)
Kaudelle 2013–2014 liiga muuttuu jonkun verran, kun kaikki sen neljä divisioonaa ovat seitsemän joukkueen kokoisia. Konferensseja on yhä kaksi (läntinen ja itäinen), joissa molemmissa on 14 joukkuetta. Jokainen joukkue pelaa 54 ottelua, vähintään kaksi jokaista muuta vastaan.

Tšekkiläinen Lev Praha teki KHL-historiaa yltämällä ensimmäisenä Venäjän ulkopuolisena joukkueena loppuotteluihin. Joukkue kuitenkin hävisi sarjan voitoin 4–3 venäläiselle Metallurg Magnitogorskille. Kauden päätteeksi Spartak Moskova vetäytyi sarjasta talousvaikeuksien vuoksi.

KHL levittäytyy Suomeen (2014–2015)
Ensimmäisenä suomalaisena jääkiekkoseurana KHL:ään liittyi Helsingin Jokerit kaudeksi 2014–2015. Jokerit selviytyi pudotuspelien toiselle kierrokselle, mutta putosi TsSKA Moskovalle otteluvoitoin 4-2. Jokereiden lopullinen sijoitus tulokaskaudellaan oli 6. ja mestariksi selviytyi SKA Pietari. Kauden päätteeksi Atlant Mytištši vetäytyi sarjasta talousvaikeuksien vuoksi.

 Spartak palaa sarjaan (2015–2016) 
Spartak Moskova palasi KHL:ään yhden kauden tauon jälkeen. Kaudella 2015-2016 Konferenssi- ja divisioonajaot sekä ottelumäärä pysyvät ennallaan, mutta otteluohjelman muodostamiseen tulee yksi merkittävä muutos.  Kaudella 2015-2016 kaikki joukkueet kohtaavat toisensa kertaalleen niin kotona kuin vieraissa. Pelkkä kaksinkertainen sarja tarkoittaisi 54 ottelua. Näiden lisäksi joukkueet pelaavat kuusi ylimääräistä peliä, joissa vastustajien perusteina ovat maantieteellisyys ja tietynlainen paikallispelien luonne. KHL käytti esimerkkinä TsSKA:n ja Spartakin kohtaamista. Myös pudotuspeleissä otteluohjelma kokee pienen muutoksen. Enää joukkueet eivät pelaa otteluita peräkkäisinä päivinä, kuten viime kaudella kahden ensimmäisen pudotuspelikierroksen alussa. Lisäksi läntinen ja itäinen konferenssi pelaavat pudotuspelejä vuoropäivinä, jotta kannattajilla on mahdollisuus seurata molempia puolia kaaviosta.

 Kiinalainen KHL-seura (2016–2017) 
Kesällä 2016 järjestettiin toistaiseksi viimeinen KHL:n varaustilaisuus. Ennen kautta KHL laajeni Kiinaan, kun Red Star Kunlun liittyi monikansalliseen liigaan kaudeksi 2016–2017.

 10-vuotisjuhlakausi (2017–2018) 
KHL:n 10-vuotisjuhlakaudelle 2017–2018 otettiin käyttöön voittolaukauskilpailussa viisi laukaisukierrosta. Kauden aikana järjestettiin Helsingin Kaisaniemessä Jokereiden ja Pietarin SKA:n välinen ulkoilmaottelu, jossa rikottiin KHL:n yleisöennätys. Ottelua seurasi 17 645 silmäparia. Mestariksi kaudella selviytyi Ak Bars Kazan.

Talousvaikeuksien vuoksi ennen kautta 2017–2018 kroatialaisseura Medveščak Zagreb vetäytyi KHL:stä. Medvescak palasi monikansalliseen EBEL-liigaan. Venäläisjoukkue Metallurg Novokuznetsk kärsi myös talousvaikeuksista, ja seura pudotettiin VHL:ään.

 Jugra Hanti-Mansijsk ja Lada Toljatti jäävät pois (2018–2019) 
KHL:n tulevaisuuden suunnitelmiin kuuluu sarjan joukkuemäärän vähentäminen ja sen vuoksi Jugra Hanti-Mansijsk ja Lada Toljatti pudotettiin VHL:ään. Pudotuksen syynä oli sijoittuminen KHL rankingissa viimeisille sijoille. Rankingiin vaikuttaa mm. fanikulttuuri, urheilullinen menestys ja talous.

 Slovan Bratislava jää pois (2019–2020) 
Sarjan ainoa slovakialainen joukkue Slovan Bratislava luopui sarjapaikastaan ennen kauden alkua talousvaikeuksien vuoksi. Slovan palasi kaudeksi 2019-20 Slovakian pääsarjaan pelaamaan. KHL-kausi 2019–2020 keskeytettiin maaliskuussa 2020 maailmanlaajuisen koronaviruspandemian takia. Loppukausi peruttiin kokonaan maaliskuun lopulla.

 Koronakriisin jälkeinen aika (2020–2022) 
Koronaviruspandemian vuoksi taloudellisen tukensa menettänyt Admiral Vladivostok vetäytyi sarjasta ainakin yhdeksi kaudeksi.

Kaudella 2020–2021 otettiin käyttöön palkkakattojärjestelmä. Lisäksi kaukaloita kavennettiin. Jatkossa sarjassa pelataan 26 tai 28 metriä leveillä kaukaloilla entisten 30 metriä leveiden sijasta.

Kaudella 2021–2022 Pekingin talviolympialaisten jälkeen Venäjä hyökkäsi Ukrainaan. Latvialainen Dinamo Riika ja Helsingin Jokerit lähtivät kokonaan KHL:stä. Jokerit ilmoitti, että se ei osallistu kaudella pudotuspeleihin.. Spartak olisi ollut Jokereita vastassa pudotuspelien ensimmäisellä kierroksella, joten Spartak sai jatkaa pudotuspelien seuraavalle kierrokselle.

Parhaat joukkueet kausittain
 Kausi Kausi alkoi Kausi loppui Gagarin Cupin voittaja Toinen Gagarin Cup -finalisti Continental Cup -voittaja Paras pistemies2008–092. syyskuuta 200812. huhtikuuta 2009 Ak Bars Kazan Lokomotiv Jaroslavl Salavat Julajev Ufa (129 p) Sergei Mozjakin (34+42=76)2009–1010. syyskuuta 200927. huhtikuuta 2010 Ak Bars Kazan HK MVD Salavat Julajev Ufa (129 p) Sergei Mozjakin (27+39=66)2010–118. syyskuuta 201016. huhtikuuta 2011 Salavat Julajev Ufa Atlant Avangard Omsk (118 p) Alexander Radulov (20+60=80)2011–1212. syyskuuta 201125. huhtikuuta 2012 Dinamo Moskova Avangard Omsk Traktor Tšeljabinsk (114 p) Alexander Radulov (25+38=63)2012–134. syyskuuta 201217. huhtikuuta 2013 Dinamo Moskova Traktor Tšeljabinsk SKA Pietari (115 p) Sergei Mozjakin (35+41=76)2013–144. syyskuuta 201330. huhtikuuta 2014 Metallurg Magnitogorsk Lev Praha Dinamo Moskova (115 p) Sergei Mozjakin (34+39=73)2014–153. syyskuuta 201419. huhtikuuta 2015 SKA Pietari Ak Bars Kazan TsSKA Moskova (139 p) Alexander Radulov (24+47=71)2015–1624. elokuuta 201519. huhtikuuta 2016 Metallurg Magnitogorsk TsSKA Moskova TsSKA Moskova (127 p) Sergei Mozjakin (32+35=67)2016–1722. elokuuta 201616. huhtikuuta 2017 SKA Pietari Metallurg Magnitogorsk TsSKA Moskova (137 p) Sergei Mozjakin (48+37=85)2017–1822. elokuuta 201722. huhtikuuta 2018 Ak Bars Kazan TsSKA Moskova SKA Pietari (138 p) Ilja Kovaltšuk (31+32=63)2018–191. syyskuuta 201819. huhtikuuta 2019 TsSKA Moskova Avangard Omsk TsSKA Moskova (106 p) Nikita Gusev (17+65=82)2019–201. syyskuuta 201913. maaliskuuta 2019 mestaruutta ei jaettu TsSKA Moskova (94 p) Vadim Šipatšov (17+48=65)2020–212. syyskuuta 202028. huhtikuuta 2021 Avangard Omsk TsSKA Moskova TsSKA Moskova (91 p) Vadim Šipatšov (20+46=66)

 Yleisömäärät 
Kokonaisyleisömäärä ja keskimääräinen yleisömäärä kausittain, mukaan lukien pudotuspelit.Хоккей. КХЛ. Регулярный чемпионат 2016/2017 - Факты 

KausiYleisömäärä yhteensäYleisömäärä per ottelu2008–09  3 670 393  5 0072009–10  4 211 836  5 6612010–11  4 287 279  6 064 2011–12  4 313 455  6 1272012–13  4 776 792  6 2852013–14  5 195 762  6 1922014–15  6 064 892  6 5922015–16  5 914 666  6 4292016–17  5 952 426  6 305

Palkinnot
Kauden päätteeksi KHL järjestää NHL:n tyyliin palkintojenjakotilaisuuden, jossa palkitaan kauden mittaan menestyneet pelaajat, joukkueet ja valmentajat.

Joukkueiden palkinnot
Lokomotiv Cup, kauden avausottelun voittaja (ottelussa kohtaavat edellisen kauden kaksi parasta)
Gagarin Cup, mestari
Runkosarjan mestari
Vsevolod Bobrov -palkinto, eniten maaleja tehnyt joukkue

Henkilökohtaiset palkinnot
 Pistepörssin voittaja
 Paras puolustaja
 Paras maalintekijä
 "Alkuperäinen" -palkinto, jaetaan kauden nopeimman maalin tehneelle ja myöhäisimmän maalin tehneelle
 Omistautuminen jääkiekolle, jaetaan veteraanipelaajalle, joka on eniten vaikuttanut omaan joukkueeseensa
 Teräsmiespalkinto, jaetaan pelaajalle, joka on pelannut eniten otteluita viimeisen kolmen kauden aikana
 Herrasmiespalkinto, jaetaan herrasmiesmäisestä pelaamisesta
 Aleksei Tšerepanovin muistopalkinto, jaetaan kauden parhaalle tulokkaalle
 Paras maalikolmikko, jaetaan eniten maaleja tehneelle ketjulle
 Paras maalivahti 
 Kultainen maila, liigan arvokkain pelaaja
 Pudotuspelien arvokkain pelaaja 
 Vuoden valmentaja 
 Valentin Syš -palkinto, paras toimitusjohtaja
 Andrei Starovoitov -palkinto, paras tuomari
 KHL:n tähdistökentällinen

Joukkueet kaudella 2025–2026
Sarjaan osallistuu 22 joukkuetta, jotka jaetaan kahteen konferenssiin, jotka taas jaetaan neljään divisioonaan. Divisioonat on nimetty neuvostojääkiekkolegendojen mukaan Bobrov, Tarasov, Harlamov ja Tšernyšov. Konferenssijako tuli kaudelle 2009–2010, jolloin myös joukkueet jaettiin divisiooniin maantieteellisen sijainnin mukaan.

 Divisioona Joukkue Kaupunki Kotiareena Perustettu Liittynyt Päävalmentaja Läntinen Konferenssi Bobrov HK Sotši  Sotši Bolšoi-areena 2014  Dmitri Mihailov Lada Toljatti  Toljatti Lada Arena 1976 2023  Pavel Desjatkov SKA Pietari  Pietari Pietarin jääpalatsi 1946 2008  Igor LarionovSpartak Moskova  MoskovaMegasport-urheilupalatsi1946 2015  Aleksei Žamnov Torpedo Nižni Novgorod  Nižni Novgorod Nogornyin viihdekeskus 1946 2008  Aleksei Isakov Tarasov Dinamo Minsk  Minsk Minsk-Arena 2004 2008  Dmitri Kvartalnov Dinamo Moskova  Moskova VTB Arena 1946 2008  Vjatšeslav Kozlov Lokomotiv Jaroslavl  Jaroslavl Arena 2000 1949 2008  Bob Hartley Severstal Tšerepovets  Tšerepovets Tšerepovetsin jääpalatsi 1956 2008  Andrei Kozirev Shanghai Dragons  Shanghai Arena Mytištši 2016  Gerard Gallant TsSKA Moskova  Moskova TsSKA Arena 1946 2008  Igor Nikitin Itäinen Konferenssi Harlamov Ak Bars Kazan  Kazan TatNeft Arena 1956 2008  Anvar Gatijatulin Avtomobilist Jekaterinburg  Jekaterinburg Uralets Arena 2006 2009  Nikolai Zavaruhin Metallurg Magnitogorsk  Magnitogorsk Arena Metallurg 1955 2008  Andrei Razin Neftehimik Nižnekamsk  Nižnekamsk Neftehimikin jääpalatsi 1968 2008  Igor Grišin Traktor Tšeljabinsk  Tšeljabinsk Traktor Arena 1947 2008  Jevgeni KoreškovTšernyšov Admiral Vladivostok  Vladivostok Fetisov Arena 2013  Ilnur Gizatullin Amur Habarovsk  Habarovsk Platinum Arena 1966 2008  Aljaksandr Andryjeuski Avangard Omsk  Omsk G-Drive Arena 1950 2008  Guy Boucher Barys Astana  Astana Barys Arena 1999 2008  Mihail Kravets Salavat Julajev Ufa  Ufa Ufa Arena 1961 2008  Viktor Kozlov Sibir Novosibirsk  Novosibirsk Sibir Arena 1948 2008  Jaroslav Ljuzenkov

* KHL-joukkueet Google Mapsissa

Entiset joukkueet
Himik Voskresensk, HK MVD, Jugra Hanty-Mansijsk, Lev Poprad, Lev Praha, Donbass Donetsk, HK Atlant, Metallurg Novokuznetsk, KHL Medveščak Zagreb, HC Slovan Bratislava, Dinamo Riika ja Helsingin Jokerit.

 Areenat 2022–2023 
Areenat on järjestetty kapasiteetin mukaan suurimmasta pienimpään.

  Minsk-Arena (15 086 paikkaa) - Dinamo Minsk 
  Pietarin jääpalatsi (12 300 paikkaa) - SKA Pietari 
  TsSKA Arena (12 100 paikkaa) - TsSKA Moskova / Spartak Moskova
  Barys Arena (12 000 paikkaa) - Barys Astana
  Bolšoi-areena (12 000 paikkaa) - HK Sotši 
  VTB Arena (12 000 paikkaa) - Dinamo Moskova 
  Tatneft Arena (10 000 paikkaa) - Ak Bars Kazan  
  Arena 2000 (8 905 paikkaa) - Lokomotiv Jaroslavl 
  Ufa-Arena (8 400 paikkaa) - Salavat Julajev Ufa 
  Arena Metallurg (7 705 paikkaa) - Metallurg Magnitogorsk 
  Fetisov Arena (7 500 paikkaa) - Admiral Vladivostok 
  Traktor Arena (7 500 paikkaa) - Traktor Tšeljabinsk 
  Sibirin urheilukeskus (7 385 paikkaa) - Sibir Novosibirsk 
  Platinum Arena (7 200 paikkaa) - Amur Habarovsk 
  Tšerepovetsin jääpalatsi (6 065 paikkaa) - Severstal Tšerepovets
  Nogornyin viihdekeskus (5 600 paikkaa) - Torpedo Nižni Novgorod
  Balašiha Arena (5 525 paikkaa) - Avangard Omsk
  Sokolniki-urheilupalatsi (5 500 paikkaa) - Spartak Moskova
  Neftehimikin jääpalatsi (5 500 paikkaa) - Neftehimik Nižnekamsk
  Vitjazin jääurheilupalatsi (5 500 paikkaa) - HK Vitjaz
  KRK Uralets (5 500 paikkaa) - Avtomobilist Jekaterinburg
  Feiyangin luistelukeskus (4 800 paikkaa) - HC Red Star Kunlun

 Liigan piirteitä 
 Kaukalo 
KHL-liigassa kaukalon pituus on 60 metriä ja leveys joko 26 tai 28 metriä. Uudistettu kaukalokoko otettiin käyttöön kaudella 2020–2021. 30 metriä leveitä kaukaloita nähdään ainoastaan Dinamo Riialla ja Kunlun Red Starilla, jotka myös siirtyivät kapeampaan kaukaloon kaudeksi 2021–2022. Peliä yritetään kaukalon kaventamisella kehittää nopeammaksi ja fyysisemmäksi.

 Pelaajat 

Koska seurat ovat pääosin entisestä Venäjän Superliigasta, suurin osa sarjan pelaajista on Venäjältä, vuonna 2012 yli 60 prosenttia pelaajista. KHL:n venäläisjoukkueet saavat kuitenkin peluuttaa otteluissa vain viittä ulkomaalaispelaajaa. Sen sijaan ulkomaalaisjoukkueiden ainoa rajoitus on peluuttaa vähintään viittä oman maan pelaajaa jokaisen pelin kokoonpanossa. KHL:ssä otettiin varaustilaisuus käyttöön vuonna 2009, mutta sen vaikutus on huomattavasti NHL:n vastaavaa pienempi. Aleksandr Radulovin sopimuskiista  KHL:n ja IIHF:n välillä toi esiin ongelmia yhtenäisten toimintasääntöjen tulkitsemisessa. Radulov oli tehnyt sopimuksen KHL:n kanssa  5. heinäkuuta ennen NHL:n ja muiden liigojen sopimusta 10. heinäkuuta 2008.

Venäjän Ukrainaan 2022 tekemän hyökkäyksen aikana monet suomalaispelaajat ovat jättämässä KHL-seuransa. Venäläistaholta väitetään heitä painostetun.Suomalaispelaajien joukkopako KHL:stä kuohuttaa venäläismediassa, Yle.fi, uutiset 2.3.2022, viitattu 4.3.2022

 Antidoping 
KHL:ään on perustettu yksi tehokkaimmista antidopingsäännöksistä koko Venäjän urheilussa. Ohjelma noudattaa täysin Kansainvälisen antidopingtoimikunnan ja Kansainvälisen jääkiekkoliiton sääntöjä. KHL:n tarkoituksena ei ole ainoastaan noudattaa tiukkaa ja tinkimätöntä valvontaa vaan myös suojella urheilijoiden terveyttä ja antaa urheilijoille perehdytystä antidopingsäännöksistä, jotta urheilijat ymmärtäisivät omia oikeuksia ja velvollisuuksia dopingvalvonnassa. Dopingvalvontaa suoritetaan säännöllisesti runkosarja- ja pudotuspelien yhteydessä KHL:n ja Venäjän antidopingtoimikunnan yhteistyönä.Континентальной хоккейной лиге: Информация об Антидопинговой программе КХЛ Viitattu 4.3.2009

Ennätykset


Yksittäisillä kausilla

Runkosarja
 Ennätys    Pelaaja  Kausi Pisteet  85   Sergei Mozjakin  2016–17 Maalit  48   Sergei Mozjakin  2016–17 Syötöt  65   Nikita Gusev  2018–19 Plus/miinus  +48   Vladislav Gavrikov  2018–19 Jäähyminuutit  374   Darcy Verot  2009–10 Voitot  38   Jakub Kovář  2018–19 Nollapelit  13   Aleksei Murygin  2015–16

Pudotuspelit
 Ennätys    Pelaaja  Kausi Pisteet  33   Sergei Mozjakin  2013–14 Maalit  15   Jevgeni Dadonov Danis Zaripov  2014–152016–17 Syötöt  20   Sergei Mozjakin  2013–14 Plus/miinus  +16   Dominik Graňák Chris Lee  2012–132016–17 Jäähyminuutit  69   Maksim Gontšarov Grigori Panin  2015–162008–09 Nollapelit  6   Anders Nilsson  2014–15

Koko ajalta

Runkosarja
 Ennätys    Pelaaja Pisteet  735   Sergei Mozjakin Maalit  341   Sergei Mozjakin Syötöt  394   Sergei Mozjakin Ottelut  647   Sergei Mozjakin Plus/miinus  +194   Alexander Radulov Jäähyminuutit  1026   Jevgeni Artjuhin Voitot  259   Vasili Košetškin Nollapelit  69   Vasili Košetškin

Pudotuspelit
 Ennätys    Pelaaja Pisteet  162   Sergei Mozjakin Maalit  64   Sergei Mozjakin Syötöt  98   Sergei Mozjakin Ottelut  152   Jevgeni Birjukov Plus/miinus  +52   Danis Zaripov Jäähyminuutit  321   Grigori Panin Voitot  68   Vasili Košetškin Nollapelit  16   Ilja Sorokin

Lähteet

*
Luokka:Seulonnan keskeiset artikkelit